Infoboks Malmö FF - NK Lokomotiva Europa League Kvalifikation (24/09) YouBet 1,35 4,65 6,25

Landstræner Morten Olsen bekræfter, at Malmø-målmand Robin Olsen har valgt at stille op for det svenske landshold frem for det danske.

Robin Olsen har stor succes Malmø, og den dansk-svenske målmand har derfor været i spil til begge landes landshold.

Til næste år skal det svenske ligalandshold på tur, og her deltager Robin Olsen, bekræfter Morten Olsen.

- Han ringede og fortalte, at han var glad for, at vi havde henvendt os, men at han har valgt Sverige.

- Vi ville have haft ham med sidste gang for at lære ham at kende, men der var han småskadet. Og nu har svenskerne så et ligalandshold, der skal udtages, det har vi ikke, siger Morten Olsen til mx.dk.

Kampene for det svenske ligalandshold spærrer ikke endegyldigt Robin Olsen, da det ikke er gældende kampe.